Junior Product Developer

**Η εταιρία**

Η Τσιρώνης Α.Ε. δραστηριοποιείται στον κλάδο του παιχνιδιού και δώρου από το 1980 κάνοντας χονδρικό και λιανικό εμπόριο, ενώ τα τελευταία χρόνια έχει αναπτύξει και το δικό της Brand με την επωνυμία Svoora, σχεδιάζοντας προϊόντα τα οποία εξάγονται σε περισσότερες από 25 χώρες σε όλο τον κόσμο.

Αναζητούμε ένα άτομο να συμπληρώσει την ομάδα μας στις μόνιμες εγκαταστάσεις της εταιρίας στην Θέρμη, Θεσσαλονίκης σε θέση εργασίας πλήρους απασχόλησης.

**Η θέση**

Είσαι ο άνθρωπος που δίνει αφετηρία, υπόσταση και εξέλιξη στα προϊόντα της Svoora. Πως επιτυγχάνεται αυτό; Συμμετέχεις στην διαδικασία ανάπτυξης νέων προϊόντων, σε άμεση συνεργασία με τον Product Developer με τις εξής ενέργειες:

* Συμμετοχή σε brainstorming, έρευνα αγοράς, ανάλυση αναγκών
* Σχεδιασμός προτάσεων και προετοιμασία κατασκευαστικών σχεδίων
* Δημιουργία πρωτοτύπων
* Σχεδιασμός συσκευασίας προϊόντων
* Οργάνωση, συντονισμός και παρακολούθηση της παραγωγικής διαδικασίας σε όλα τα στάδια της
* Λήψη και επεξεργασία φωτογραφιών
* Προετοιμασία προωθητικού υλικού
* Σχεδιασμός γραφιστικών για καμπάνιες διαδικτυακής διαφήμισης (banners, υλικό για Facebook, Instagram, newsletters κ.α.) και άλλες εφαρμογές

**Ζητούμενα προσόντα**

Το άτομο που αναζητούμε θέλουμε να είναι δημιουργικό, οργανωτικό και να μπορεί να διαχειρίζεται άριστα τον χρόνο. Άρα τι χρειάζεσαι για αυτή τη θέση;

* Πτυχίο Σχεδιασμού Προϊόντος ή άλλου αντίστοιχου κλάδου (όπως πχ Γραφιστικής, Αρχιτεκτονικής κ.α.)
* Καλλιτεχνική αίσθηση, εξαιρετική προσοχή στη λεπτομέρεια και οργανωτική ικανότητα
* Ικανότητα για ανεξάρτητη εργασία, αλλά και συνεργασία στα πλαίσια ομάδας, με πλήθος project τόσο περιοδικά όσο και ad-hoc
* Ιδανικά αλλά όχι απαραίτητα, προηγούμενη επαγγελματική εμπειρία σε αντίστοιχη θέση
* Καλές δεξιότητες επικοινωνίας τόσο στα ελληνικά, όσο και στα Αγγλικά. Κάθε επιπλέον γλώσσα είναι καλοδεχούμενη.
* Και φυσικά, απαραίτητη είναι η γνώση σχεδιαστικών προγραμμάτων όπως Adobe Photoshop, Adobe Illustrator, Adobe InDesign κ.λ.π., αλλά και MS Office.
* Θα εκτιμηθούν επιπλέον γνώσεις προγραμμάτων σχεδιαστικών, τρισδιάστατης απεικόνισης και δημιουργίας βίντεο, καθώς και οποιαδήποτε γνώση στο πεδίο της παιδαγωγικής.
* Όχι απαραίτητη, αλλά ενθέρμως καλοδεχούμενη η εμπειρία σε εικονογράφηση και ανάπτυξη σχεδίων, Patterns κλπ.

**Απαραίτητη είναι η αποστολή portfolio μαζί με το βιογραφικό στο careers@tsironis.gr.**